劉堯珍

劉堯珍，字唐臣，號怏閣《崇禎十三年庚辰科進士三代履歷》：劉堯珍，曾祖悰，诰赠湖广左布政；祖承课，诰赠同知；父之藩，辛卯举人，浙江温州府同知。怏閣，诗五房，庚申年八月二十日生，镇雄府人，己卯七十四名，会试一百四十七名，三甲六十名。工部观政，本年授海盐知县。，四川富順縣人，鎮雄府籍，崇禎十三年庚辰科進士。

 生平
崇禎十二年（1639年）己卯科第七十四名舉人，崇禎十三年（1640年）庚辰科詩五房會試第147名進士，殿試三甲60名，工部觀政，本年授浙江海鹽縣知縣「劉堯珍，鎭雄進士，十四年任」，[光緒]《海鹽縣志》卷二，後官兵科給事中，辛卯孫可望殺於南寧江畔，葬於南寧，祀鄉賢祠「劉堯珍，字唐臣，崇禎庚辰進士，父之藩爲温州府同知，有蔣推官以科試未與分房憤恚卒，之藩室妊將產，夢推官入其寢所，曰我爲汝家兒，及產堯珍也，幼穎異，行文清逸，年二十四歲登進士，授海鹽知縣，俸未及滿，壬午鄉試分房取莊嶙陳恂等人以爲狂，因官三年而罷，後起兵科給事，辛卯孫可望據雲南，遣使乞封王，時議欲許，堯珍切諫不可，歷數不當封者十，辭甚厲，可望知王播遷率勁卒迎至南寧，命僞將賀九儀、張勝、張明志索堯珍殺於南寧江畔，同被難者有嚴起恒、楊鼎和、吳霖、張載述等數人，越數日始殮，顏色如生，藁葬於南寧，子三人，事見《明史》，現祀鄉賢祠」，[乾隆]《富順縣志》卷十一「八年春三月，孫可望遣兵護衛因殺阻秦封嚴起恒、楊眉和、劉堯珍、吳霖張載述等，投起恒屍於水」，[嘉慶]《武岡州志》卷二十六「萬曆進士劉堯珍，係原任浙江温州司馬劉之藩之仲子，萬曆戊午當賓興，大典同官蔣推官少年名甲科也，以爲是科必得，分闈不果，遂恚甚自沉於池，之藩燕坐路寢見蔣推官來謁，徑入内室，方訝欲問故，而侍妾走報解恭人就蓐生仲子，急遣探伺蔣廨，則□舉家哭矣，堯珍登第居官，兼以掄才得士，最盛時年方二十有四，恰與蔣推官赴池之齒齊論者謂几水龔懋熙先生所作堯珍傳中溯其生所從來，似涉釋氏宿因之説，非儒者所取然，亦未可概置爲摘而錄之，亦不失麟經張弧載鬼之遺意云爾」，[乾隆]《富順縣志》卷十七，賜謚忠愍「通諡忠愍五百七十二人……兵科都給事中劉堯珍、兵科給事中吳霖、御史張載述、刑科給事中張鑴中……」，《皇朝通志》〔四庫全書〕卷五十四諡略七追諡明代忠節一〔或作烈愍「《欽定勝朝殉節諸臣錄》張載述以御史、同兵科都給事中劉堯珍、兵科給事中吳霖以阻封議爲孫可望所殺，賜謚烈愍」，[嘉慶]《寧國府志》卷二十六〕。

 参考资料 

Category:富順劉氏
Category:富順人
Category:鎮雄人
Category:明朝工部觀政
Category:明朝海鹽縣知縣
Category:明朝兵科給事中
Category:明朝兵科都給事中
Category:南明通政使司官員
Category:諡忠愍
Category:諡烈愍